**TIPSMAIL1 - fra veilederkorpset - sendt ut uke 12, fredag 20. mars 2020**

Hei

Veilederkorpset sin oppgave er å bidra til kompetanseutvikling i Stavangerbarnehagen i tema knyttet til interkulturell kompetanse. Nå når barnehageansatte har en annerledes arbeidssituasjon, mange har hjemmekontor og tid til å oppdatere seg, ønsker vi å bidra med faglig påfyll og inspirasjon til å prøve ut noe nytt når barnehagene åpner igjen. Derfor vil vi i tiden fremover sende ut tipsmailer til barnehagene, med ulike tips innenfor vårt område.

Håper dette kan bidra til positivt faglig påfyll.

Tipsene er ment for alle som jobber i Stavangerbarnehagene – enten man har flerspråklige barn /familier på avdelingen eller ikke.  Håper det er et eller flere tips for alle, enten dette er et tema man har jobbet mye eller lite med.

|  |  |  |
| --- | --- | --- |
| **Barn i flerspråklige familier** | Dette er et hefte som alle i barnehagen bør kjenne til og ha lest.  Hefte belyser spørsmål som foreldre ofte stiller til barns flerspråklige utvikling.  Det er oversatt til 19 språk og tilgjengelig på fem lydfiler (arabisk, kurdisk, sorani, dari, somali og tigrinja).  Så er det opptil deg hvilket språk du vil lese/høre det på.   * *Hvem av foreldrene på min avdeling hadde hatt nytte av å lese dette heftet?* * *Hvordan kunne vi fått til en rutine på at nye flerspråklige familier får nfo om dette heftet?* | <https://www.morsmal.no/no/veiledning-til-foreldre/5135-informasjonsheftet-barn-i-flerspraklige-familier> |
| **Hei plakat** | Å kunne si hei på ulike språk er en kjekk og nyttig kompetanse å ha. Barn i alderen 1 – 6 år lærer ca. 9 nye ord hver dag. Her har du muligheten til å utvikle din flerspråklige kompetanse. Lykke til 😊. Når barnehagene åpner igjen er dette kanskje en plakat som kan være kjekk å ha på din avdeling. I tillegg har du mulighet til å praktisere det du har lært sammen med barn/foreldre og kollegaer.  Plakatene finnes i tre ulike farger : blå, grønn og gul   * *Er dette en plakat vi skulle hengt opp hos oss? Eventuelt hvor?* * *Er det en plakat som skulle vært synlig hele året eller hengt opp i forbindelse med oppstart? Et tema?* | <https://morsmal.no/no/om-grunnskolen/skjema-og-dokumenter-pa-ulike-sprak/9032-hei-plakater-pa-flere-sprak> |
| **Sang**  Hei, hello, bonjour | Sang og musikk er en god metode til å lære seg et nytt språk. Her har du muligheten til å lære en sang om å si hei på ulike språk. Melodien er lett å lære, og gjennom filmsnutten får du også se bevegelsene. Dette er en sang som er kjekk å lære seg selv om alle på avdelingen har norsk som morsmål.  Veilederkorps skole har bidratt med å lage flere vers til den opprinnelige sangen.   * *Hvilke språk har vi på vår avdeling?* * *Hvilket vers hadde passet hos oss? Trenger vi eventuelt å lage vår egen variant?* * *Er det en ide å lage et sangkort til denne sangen?* | <https://morsmal.no/no/om-barnehagen-norsk/sanger-og-fortellinger/9133-hei-plakater-pa-flere-sprak-3> |

I og med at det snart er helg – så ble det noen korte og enkle tips i denne ukens tipsmail fra Veilederkorpset.

God helg når den tid kommer.

**Tipsmail 2 – kommer tirsdag 24. mars.**

Hilsen Marit, Ragnhild og Wenche i veilederkorpset